Møre og Romsdal politidistrikt

Møre og Romsdal politidistrikt er et politidistrikt som ble opprettet 1. januar 2016 gjennom en sammenslåing av Nordmøre og Romsdal og Sunnmøre politidistrikter. Etableringen av politidistriktet kom som en konsekvens av politireform, som reduserte antall politidistrikter i Norge fra 27 til 12.

Møre og Romsdal politidistrikt er tillagt politimyndighet på innretninger på norsk kontinentalsokkel og i Norges økonomiske sone mellom 62. breddegrad og 65. breddegrad 30 minutter.

Det var lenge uavklart hvor politidistriktets hovedsete ville bli lagt. Den 16. desember 2015 ble det kunngjort at hovedsetet skulle være Ålesund.

Basert på de to sammenslåtte politidistriktenes størrelse (261 og 262), har Møre og Romsdal politidistrikt omkring 523 ansatte.

Tjenestesteder
Distriktet har følgende politistasjoner:

 Aure politistasjon
 Hustadvik politistasjon
 Haram politistasjon
 Herøy og Sande politistasjon
 Kristiansund politistasjon
 Nordre Sunnmøre politistasjon
 Molde politistasjon
 Rauma politistasjon
 Smøla politistasjon
 Stranda politistasjon
 Sunndal politistasjon
 Surnadal politistasjon
 Sykkylven lensmannskontor
 Tingvoll politistasjon
 Ulstein og Hareid politistasjon
 Vanylven politistasjon
 Vestnes lensmannskontor
 Volda og Ørsta politistasjon
 Ålesund politistasjon

Funksjonell struktur
I februar 2016 ble det besluttet overordna organisasjonsmodell for politidistriktet:

 Felles forebyggings- og etterforskningsenhet
 Felles operativ enhet
 Felles påtaleenhet
 Felles enhet for forvaltning og sivil rettspleie

Det er også besluttet fire geografiske driftsenheter:

 Geograifisk driftsenhet Nordmøre
 Geografisk driftsenhet Romsdal
 Geografisk driftsenhet Nordre Sunnmøre
 Geografisk driftsenhet Søre Sunnmøre

Referanser

Eksterne lenker 
 Politi- og lensmannsetaten

Politidistrikter i Norge
Etableringer i 2016